toki sike (tuki tiki) li toki sin lili. ona li tan toki pona. jan Tumu (ka Tumu) li open pali e ona lon tenpo sike nanpa 2020. toki sike la, nimi mute luka luka luka tu tu en kalama luka tu wan li lon.
toki sike li lili mute li lili tawa toki pona. toki ante li ken lili tawa toki sike. taso, toki sike li ken pona tawa jan. toki pi lili tawa toki sike li ken ike tawa jan.
toki sike li jo e kalama pini luka. kalama pi toki pona la,
kalama /s/ li kama kalama /t/, taso kalama /ti/ li ken kalama [si] anu [tsi];
kalama /w/ en kalama /j/ li kama kalama /k/;
kalama /n/ li kama kalama /l/.
toki sike li jo e kalama open tu wan. kalama pi toki pona la,
kalama /e/ li kama kalama /i/;
kalama /o/ li kama kalama /u/.
toki pona li sama la, kipisi nanpa wan pi nimi pi toki sike li jo e kalama pi wawa nanpa wan. kulupu nimi la, nimi nanpa tu li wawa.
nasin toki kin la, toki sike li sama toki pona. taso, nimi Pi li lon ala.
ka li - jan ni;
muku pula mi - moku pona mi;
tuki kiku li - toki pi ma ni.
toki sike li kepeken sitelen Lasina (toki sike: titi Latila). kin la, ona li kepeken nasin sin pi sitelen pona (toki sike: titi pula), la sitelen pona mute li ken kama wan, sitelen sin li lon.
nimi ale pi toki sike li tan toki pona. taso, nimi wan pi toki sike li ken pana e sona pi nimi mute pi toki pona. wan la, nimi sike Tu li tan nimi pona Tu, taso ona li ken pana e sona pi nimi pona Mute.
ni li nimi ale pi toki sike:
liti
lete
lete
ni li toki pi tomo Papili kepeken toki sike. jan Tumu li ante e ni.
toki suli ante li lon lipu "muti tuki tiki". lipu "tuki tiki" li toki e pona ona.